# Taígete (estrella)

Taígete, oficialment Taygeta (19 del Taure / 19 Tauri), és un estel que forma part del cúmul obert de les Plèiades a la constel·lació de Taure. La seva magnitud aparent és +4,29, la sisena més brillant de les Plèiades, i és situada a 422 anys llum de distància del Sistema Solar.

## Nom

El nom de Taígete prové de la mitologia grega; Táigete és una de les Plèiades. mare de Lacedèmon. Aquest estel va ser esmentat per Ovidi i Virgili, anomenada pel primer Soror Pleiadum.
Per la seva banda, el governant i astrònom persa Ulugh Beg la va descriure com «Pleiadum minima».

## Característiques

Taígete és un estel binari les components del qual, separades 0,012 segons d'arc, tenen magnituds aparents de +4,6 i +6,1. La component principal és una subgegant blanc-blavosa de tipus espectral B6IV i 14.180 K de temperatura efectiva. Té una lluminositat 600 vegades major que el Sol i una massa de 4,5 masses solars. Amb un radi 4,5 vegades més gran que el radi solar, gira sobre si mateixa amb una velocitat de rotació de 133 km/s. El seu període de rotació és inferior a 1,7 dies. La component secundària és 150 vegades més lluminosa que el Sol, cosa que aproximadament correspon a un estel de tipus B9 amb una massa de 3,2 masses solars.
La separació mitjana entre ambdues components és de 4,6 ua, i el seu període orbital és de 3,60 anys (1313 dies). Un tercer estel, molt més allunyat a 2 minuts d'arc, sembla improbable que estiga gravitacionalment lligat al parell interior, donada la densa població d'estels a la regió. Si realment estigués relacionat estaria situat almenys a 9000 ua de Taígete.

## Referències

* ↑ «Spectral Classification» (en anglès). Anual Review of Astronomy and Astrophysics, 1, 9-1973, pàg. 29-50. DOI: 10.1146/ANNUREV.AA.11.090173.000333.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Joss Bland-Hawthorn «The Sixth Data Release of the Radial Velocity Experiment (RAVE). II. Stellar Atmospheric Parameters, Chemical Abundances, and Distances». Astronomical Journal, 2, 2020. DOI: 10.3847/1538-3881/AB9AB8.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ NAME TAYGETA -- Star in double system (SIMBAD)
* ↑ Taygeta. Extended Hipparcos Compilation (XHIP) (Anderson+, 2012)
* 1 2 Allen, Richard Hinckley. «Taurus, the Bull». A: Courier Dover Publications. Star Names — Their Lore and Meaning (en anglès), 1889, p. 563. ISBN 0-486-21079-0.
* ↑ Zorec, J.; Cidale, L.; Arias, M. L.; Frémat, Y.; Muratore, M. F.; Torres, A. F.; Martayan, C. «Fundamental parameters of B supergiants from the BCD system. I. Calibration of the (λ_1, D) parameters into Teff». Astronomy and Astrophysics, 501, 1, 2009. pp. 297-320.
* 1 2 Taygeta (Stars, Jim Kaler)